CELEX: 32014R0978
Language: bg
Date: 2014-09-16 00:00:00
Title: Регламент за изпълнение (ЕС) № 978/2014 на Комисията от 16 септември 2014 година за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години

17.9.2014   
            
            
               BG
            
            
               Официален вестник на Европейския съюз
            
            
               L 275/1
            
         РЕГЛАМЕНТ ЗА ИЗПЪЛНЕНИЕ (ЕС) № 978/2014 НА КОМИСИЯТА
   от 16 септември 2014 година
   за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1 и 2 от него,
   като има предвид, че:
   
               (1)
            
            
               В Регламент (ЕС) № 165/2011 на Комисията (2) се постановява, че отпуснатата на Испания за 2013 г. риболовна квота за скумрия (Scomber scombrus) в зони VIIIc, IX и X, води на ЕС от зона 34.1.1 на CECAF (наричана по-долу „риболовна квота за скумрия“), се намалява с 8 126 тона.
            
         
               (2)
            
            
               Освен това в Регламент (ЕС) № 165/2011 се предвижда, че риболовната квота за скумрия, която може да бъде отпусната на Испания за 2015 г. и, според случая, през следващите години, се намалява с 9 747 тона.
            
         
               (3)
            
            
               На 19 февруари 2014 г. Испания уведоми Комисията, че нейната риболовна квота за скумрия за 2013 г. не е била използвана в пълна степен и поиска от Комисията да вземе под внимание неизползвания тонаж с цел да се компенсира прекомерният риболов на скумрия през 2010 г. съгласно разпоредбите на Регламент (ЕС) № 165/2011. Неизползваното количество възлиза на 4 158 тона.
            
         
               (4)
            
            
               В съответствие с член 4, параграф 2 от Регламент (ЕО) № 847/96 на Съвета (3) Испания обаче беше поискала част от нейната риболовна квота за скумрия за 2013 г. да бъде удържана и прехвърлена за следващата година при ограниченията съгласно същия регламент.
            
         
               (5)
            
            
               С Регламент за изпълнение (ЕС) № 520/2014 на Комисията (4)2 022 тона от риболовната квота за скумрия, неизползвана от Испания през 2013 г., бяха прехвърлени за 2014 г. Следователно оставащото неизползвано количество за 2013 г. възлиза на 2 136 тона.
            
         
               (6)
            
            
               Тези 2 136 тона следва да се използват за промяна в графика на приспаданията, който е предвиден в Регламент (ЕС) № 165/2011, изменен с Регламент (ЕС) № 976/2012 (5). Те следва бъдат добавени към приспадането за 2013 г., чиято обща стойност става 10 262 тона, като същевременно се извадят от приспаднатите количества за следващите години.
            
         
               (7)
            
            
               На 8 май 2014 г. Испания поиска неизползваният тонаж да бъде изваден от приспаданото количество за 2014 г. Това отговаря на обосновката в съображение 7 от Регламент (ЕС) № 165/2011. Поради това Регламент (ЕС) № 165/2011, изменен с Регламент (ЕС) № 976/2012, следва да бъде съответно изменен.
            
         
               (8)
            
            
               Тъй като изменението на ограниченията на улова на Испания в резултат от настоящия регламент оказва влияние върху икономическите дейности и планирането на риболовния сезон на корабите на Испания, настоящият регламент следва да влезе в сила незабавно след публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 165/2011 се заменя с текста в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 септември 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) № 165/2011 на Комисията от 22 февруари 2011 г. за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години (ОВ L 48, 23.2.2011 г., стр. 11).
   
      (3)  Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (ОВ L 115, 9.5.1996 г., стр. 3).
   
      (4)  Регламент за изпълнение (ЕС) № 520/2014 на Комисията от 16 май 2014 г. за добавяне към риболовните квоти за 2014 г. на определени количества, удържани през 2013 г. съгласно член 4, параграф 2 от Регламент (ЕО) № 847/96 на Съвета (ОВ L 147, 17.5.2014 г., стр. 44).
   
      (5)  Регламент (ЕС) № 976/2012 на Комисията от 23 октомври 2012 г. за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години (ОВ L 294, 24.10.2012 г., стр. 3).
   
      ПРИЛОЖЕНИЕ
      
         
            „ПРИЛОЖЕНИЕ
            
                        Запас
                     
                     
                        Първоначална квота 2010 г.
                     
                     
                        Адаптирана квота 2010 г.
                     
                     
                        Установен улов 2010 г.
                     
                     
                        Разлика между квотата и улова (прекомерен улов)
                     
                     
                        Коефициент за умножение по член 105, параграф 2 от Регламент (ЕО) № 1224/2009 (Размер на превишението * 2)
                     
                     
                        Приспадане 2011 г.
                     
                     
                        Приспадане 2012 г.
                     
                     
                        Приспадане 2013 г.
                     
                     
                        Приспадане 2014 г.
                     
                     
                        Приспадане 2015 г. и, според случая, следващите години
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % от квотата за 2010 г.)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        5 989
                     
                     
                        9 747“